Publication: Magyar Közlöny
Issue: MK-2003-80 (Year: 2003, Number: 80)
Era: 1990-2004
Section: cégeljárásról szóló 1997. évi CXLV. törvény módosítása
Paragraph Index: 274

21. § A Ctv. 19. §-ának (2) bekezdése helyébe a következõ rendelkezés lép: „(2) A jegyzett tõkét — devizakülföldi társaság kivételével — forintban, forintra kerekítve kell meghatározni. E rendelkezés, illetve a 12. § (1) bekezdésének g) pontjában foglaltak szerint kell feltüntetni külföldiek magyarországi fióktelepe, illetve kereskedelmi képviselete esetén a külföldi vállalkozás által a mûködéshez rendelkezésre bocsátott összeget. Ha a cégbejegyzést követõen a cég jegyzett tõkéjének mértéke megváltozik, a cégjegyzék a továbbiakban a pénzbeli és nem pénzbeli hozzájárulás mértékét már nem tünteti fel. Szövetkezet, külföldi vállalkozás magyarországi fióktelepe, és külföldiek magyarországi kereskedelmi képviselete esetében a jegyzett tõke (illetve a jegyzett tõkeként bejegyzett összeg) változását — a változások 2003/80. szám számától függetlenül — évente legalább egy alkalommal kötelezõ a cégbíróságnak bejegyzés és közzététel végett bejelenteni.”

Source: https://magyarkozlony.hu/hivatalos-lapok/2ea0e168a9792efdeb899d8224663aa0a7148657/dokumentumok/1571e4bf7fd4517e2718676f7cadc9c1c1bf7479/letoltes